בקר ולינגטון

בקר ולינגטון או ביף ולינגטון (באנגלית: Beef Wellington) הוא מאכל בשר בקר פופולרי במטבח האנגלי. המאכל כולל אומצת בקר, שאותה חובקות שכבות של פאטה (לרוב פאטה כבד אווז) ודוקסל פטריות, העטופות בבצק עלים ונאפות בתנור. בחלק מגרסאות מאכל זה הבשר נעטף בחביתית.

מקור שם המאכל
מקור שמו של המאכל אינו ברור. על פי אחת הסברות, המאכל נקרא על שם ארתור ולסלי, הדוכס הראשון מוולינגטון, אשר הביס את נפוליאון בונפרטה בקרב ווטרלו. לפי סברה אחרת, מקור השם של המנה הוא בניסיון לתת שם אנגלי פטריוטי למאכל הצרפתי filet de bœuf en croûte, בתקופת מלחמות נפוליאון. לפי סברה שלישית המנה נקראת בשם זה על שום דמיונה למגפיים המכונים באנגליה "נעלי ולינגטון".

קישורים חיצוניים

 ההיסטוריה של המאכל
 היסטוריה של המנה ומתכון
 ההיסטוריה של המנה ומתכון 

המטבח האנגלי
מאכלי בשר
ארתור ולסלי, הדוכס הראשון מוולינגטון
מאכלים הקרויים על שם אישים